stanford-oval/wikipedia huggingface dataset:
เจ้าพ่อกวางตุ้ง
เนื้อเรื่องย่อ

ในภาพยนตร์เรื่องนี้ เฉินหลงรับบท หนุ่มชานเมือง ที่เข้ามาแสวงโชคหางานทำในฮ่องกง แต่เขาโชคร้ายถูกหลอก แต่ว่าได้รับความช่วยเหลือจากเจ้าพ่อแก๊งอิทธิพลใต้ดินของฮ่องกง จากนั้นเขาได้รับความไว้วางใจให้ดูแลลูกสมุนกว่าครึ่งและร่วมงานไปได้ด้วยดีกับ มาดามโรส ผู้ปิดบังฐานะที่แท้จริงไม่ให้ลูกสาวล่วงรู้ แต่ทว่าลูกสาวตัดสินใจกลับมาเยี่ยมพร้อมกับคู่หมั้นและครอบครัว เฉินหลง จึงมาคอยช่วยขัดขวางเหล่าบรรดาแขกเหรื่อ แต่ในระหว่างนั้นก็ดันเกิดสงครามระหว่างแก๊งขึ้นอีก ลีลาบู๊ความมันส์และฮาในสไตล์เฉินหลงจึงเริ่มขึ้น
นักแสดง

เฉินหลง รับบท หนุ่มชานเมือง
เหมย ยั่นฟาง รับบท หยาง หลู่หมิง
อู๋ หม่า รับบท ลุงโห่ย
หยวน เปียว
กลอเรีย ยิป
จาง เสวโย่ว
ริชาร์ด อู๋
เคอ จุ้นสง
แอนโทนี่ ชาน
เคนนี่ บี
ฉูหยวน
เหริน ต๋าหัว
รางวัลที่ได้ > รางวัลที่เสนอชื่อเข้าชิง

มี 3 รางวัล คือ
ฮ่องกงฟิล์มอวอร์ด สาขานักแสดงนำชายยอดเยี่ยม
ฮ่องกงฟิล์มอวอร์ด สาขากำกับศิลป์ยอดเยี่ยม
ฮ่องกงฟิล์มอวอร์ด สาขาตัดต่อภาพยอดเยี่ยม
รางวัลที่ได้ > รางวัลที่ได้

มี 1 รางวัล คือ
ฮ่องกงฟิล์มอวอร์ด สาขาออกแบบฉากต่อสู้ยอดเยี่ยม
แหล่งข้อมูลอื่น

Miracles at Jackie Chan.Com เก็บถาวร 2006-04-25 ที่ เวย์แบ็กแมชชีน
Miracles ที่อินเทอร์เน็ตมูวีเดตาเบส
Miracles ที่ออลมูวี
เจ้าหญิงบาทิลดิสแห่งอันฮัลท์-เด็สเซา

เจ้าหญิงบาทิลดิชแห่งอันฮัลท์-เดสซู (อังกฤษ: Princess Bathildis of Anhalt-Dessau) ประสูติเมื่อวันที่ 29 ธันวาคม 2380 เป็นพระธิดาใน  เจ้าชายเฟรเดอริก ออกุสตุสแห่งอันฮัลท์-เดสซู และ เจ้าหญิงมารี หลุยส์ ชาลอตต์แห่งเฮสส์-คาสเซิล และเป็นพระขนิษฐาใน  แกรนด์ดัชเชสอเดลเฮด-มารีแห่งลักเซมเบิร์ก  เป็นพระมาตุลาแท้ๆใน แกรนด์ดยุกวิลเลมที่ 4 แห่งลักเซมเบิร์ก
เสกสมรส

เจ้าหญิงบาทิลดิชแห่งอันฮัลท์-เดสซู ทรงเสกสมรสกับ เจ้าชายวิลเลียมแห่งชัมเบิร์ก-ลิพเพอ เมื่อวันที่ 30 พฤษภาคม พ.ศ. 2405 รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตรดังนี้
ชาร์ลอตต์แห่งชัมเบิร์ก-ลิพเพอ สมเด็จพระราชินีแห่งเวือร์ทเทิมแบร์ค
เจ้าชายฟรันซ์ โจเซฟ
เจ้าชายเฟรเดอริกแห่งชัมเบิร์ก-ลิพเพอ
เจ้าชายอัลเบรชท์
เจ้าหญิงบาทิลดิชแห่งชัมเบิร์ก-ลิพเพอ
เจ้าหญิงแอดิเลดแห่งชัมเบิร์ก-ลิพเพอ
พระองค์สิ้นพระชนม์เมื่อวันที่ 10 กุมภาพันธ์ 2445 สิริพระชันษา 64 ชันษา
เจ้าหญิงบัสมาห์ บานิ อาหมัด

| เจ้าหญิงบัสมาห์ บานิ อาหมัด |
| --- | --- |
 เจ้าหญิงบัสมาห์ บานิ อาหมัด
เจ้าหญิงแห่งฮัชไมต์จอร์แดน
ประสูติ: พ.ศ. 2522 (39 ชันษา) แคนาดา
พระสวามี: เจ้าชายฮัมซา บิน ฮุสเซน
พระบุตร: เจ้าหญิงซิไน เจ้าหญิงนูร์ เจ้าหญิงบาห์ดียา เจ้าหญิงนาไฟซาห์
ราชวงศ์: ราชวงศ์อัชไมต์
พระบิดา: มาฮาหมุด ฮัสซัน บานิ อาหมัด
เจ้าหญิงบัสมาห์ บานิ อาหมัด (อังกฤษ: Princess Basmah Bani Ahmad) ประสูติเมื่อปี 2522 ณ ประเทศแคนาดา เป็นธิดาของ มาฮาหมุด ฮัสซัน บานิ อาหมัด โดยพระบิดาของพระองค์เป็นนักธุรกิจในประเทศแคนาดา โดยทรงมีพระพี่น้อง ดังนี้
บัสมาห์ บานิ อาหมัด
นาเดียร์ บานิ อาหมัด
ยัสมีน บานิ อาหมัด
พระองค์ลงทะเบียนเรียนเรียนที่โรงเรียนมัธยมสแตรนฟอร์ด โรงเรียนมัธยมกลาง ทรงเข้าเรียนที่ฟรายวิช เชก ในลอนดอน ก่อนที่จะทรงลงทะเบียนเรียนที่ มหาวิทยาลัยแห่งเวสเทิร์นออนแทรีโอ ในคณะคณิตศาสตร์ เพื่อฝึกการบินเป็นงานอดิเรกในแคนาดาก่อนจะย้ายไปอยู่ที่จอร์แดนเมื่อปี พ.ศ. 2548 ในจอร์แดน พระองค์ได้รับการฝึกอบรมจาก Middle East Aviation Academy ในอัมมานเพื่อขอรับใบอนุญาตการบินและหลังจากนั้นในปี 2550 ทรงได้เข้าร่วมการบินสถาบันการศึกษาในอควาบา ทรงทำงานเป็นหัวหน้านักบินที่ เดอะ รอยัล เอดิโอ สอปร์ต คัพ ของจอร์แดน ซึ่งพระสวามีทรงเป็นประธาน ทรงเป็นนักบินหญิงคนแรกของจอร์แดนที่ได้รับใบรับรอง aerobatics ขั้นพื้นฐาน ต่อมาทรงได้พบกับพระสวามีในอนาคต ที่ดูไบแอร์โชว์ในเดือนพฤศจิกายน 2554
เสกสมรส

เมื่อวันที่ 12 มกราคม 2555 ศาลหลวงจอร์แดนได้ประกาศการเสมรสของเจ้าชายฮัมซา บิน ฮุสเซน และนางสาว บัสมาห์ บานิ อาหมัด ซึ่งพิธีเสกสมรสนั้นจัดขึ้นในพระตำหนักส่วนพระองค์ของเจ้าชายฮัมซา
โดยมีพระราชวงศ์เสด็จพระราชดำเนินเข้าร่วมพิธี อาทิ สมเด็จพระราชาธิบดีอับดุลลอฮ์ที่ 2 แห่งจอร์แดน สมเด็จพระราชินีรานยาแห่งจอร์แดน สมเด็จพระราชินีนูร์แห่งจอร์แดน มาฮาหมุด ฮัสซัน บานิ อาหมัด พระบิดาของพระองค์ และพระราชวงศ์จอร์แดนอีกหลายพระองค์
สมเด็จพระราชาธิบดีอับดุลลอฮ์ที่ 2 แห่งจอร์แดน ทรงพระกรุณาโปรดเกล้าโปรดกระหม่อมพระราชทานเลี้ยงพระกระยาหารกลางวันที่ สวนสาธารณะชัสมา เนื่องในโอกาสงานเสกสมรสของพระอนุชาและเจ้าหญิงบัสมาห์ ซึ่งมีสมาชิกในพระราชวงศ์ นายกรัฐมนตรี วุฒิสภาประธานสภาผู้แทนราษฎร ประธานสภาตุลาการ หัวหน้าศาล เจ้าหน้าที่อาวุโสและสมาชิกของครอบครัว บานิ อาหมัด โดยหลังเสกสมรสแล้ว นางสาวบัสมาห์ได้รับพระอิสริยยศเป็น เจ้าหญิงบัสมาห์ บานิ อาหมัด พระชายา พร้อมฐานันดร รอยัลไฮเนส มีพระธิดาดังนี้
เจ้าหญิงซิไน ประสูติ 3 พฤศจิกายน 2555
เจ้าหญิงนูร์ ประสูติ 5 กรกฎาคม 2557
เจ้าหญิงบาห์ดียา ประสูติ 8 เมษายน 2559
เจ้าหญิงนาไฟซาห์ ประสูติ 7 กุมภาพันธ์ 2561
เจ้าหญิงมารี อเล็คซันดราแห่งชเลสวิช-ฮ็อลชไตน์

เจ้าหญิงมารี อเล็คซันดราแห่งชเลสวิช-ฮ็อลชไตน์ (อังกฤษ: Princess Marie Alexandra of Schleswig-Holstein) ประสูติเมื่อวันที่ 9 กรกฎาคม ค.ศ. 1927 เป็นพระธิดาพระองค์เล็กและพระองค์เดียวใน วิลเฮ็ล์ม ฟรีดริช ดยุกแห่งชเลสวิช-ฮ็อลชไตน์ และ เจ้าหญิงมารี เมลิตาแห่งโฮเอินโลเออ-ลังเงินบวร์ค พระองค์เป็นพระนัดดาใน เจ้าหญิงอเล็คซันดราแห่งซัคเซิน-โคบวร์คและโกทา พระปนัดดาใน เจ้าชายอัลเฟรด ดยุกแห่งซัคเซิน-โคบวร์คและโกทา และทรงสืบเชื้อสายมาจาก สมเด็จพระราชินีนาถวิกตอเรีย และยังเป็นพระภาคิไนยใน เจ้าชายก็อทฟรีทแห่งโฮเอินโลเออ-ลังเงินบวร์ค เป็นพระปิตุจฉา (อาหญิง) คริสท็อฟ เจ้าชายแห่งชเลสวิช-ฮ็อลชไตน์ ด้านชีวิตครอบครัว พระองค์ทรงเสกสมรสกับสามัญชนนามว่า ดักลาส บราตอน-มิลเลอร์ เมื่อวันที่ 22 กรกฎาคม ค.ศ. 1970 ไม่มีพระบุตร
เจ้าหญิงพระชายามุนซอง ตระกูลยู

| เจ้าหญิงพระชายามุนซอง ตระกูลยู |
| --- | --- |
ประสูติ: 15 สิงหาคม พ.ศ. 2119 ราชอาณาจักรโชซ็อน
สิ้นพระชนม์: 31 ตุลาคม พ.ศ. 2166 (47 ปี 77 วัน) เกาะคังฮวา ราชอาณาจักรโชซ็อน
พระราชสวามี: เจ้าชายควังแฮ
พระราชบุตร: เจ้าชายรัชทายาทลีจี
ราชวงศ์: โชซ็อน
เจ้าหญิงพระชายามุนซอง ตระกูลยู (อังกฤษ: Deposed Queen Yu , 15 สิงหาคม พ.ศ. 2119 – 31 ตุลาคม พ.ศ. 2166) พระมเหสีใน เจ้าชายควังแฮ พระราชาลำดับที่ 15 แห่งราชวงศ์โชซ็อนถูกปลดเมื่อ พ.ศ. 2166 ภายหลังจากพระราชสวามีถูกขุนนางฝ่ายตะวันตกโค่นราชบัลลังก์และพระนางก็สิ้นพระชนม์ในปีนั้นที่เกาะคังฮวา
ชีวประวัติ

พระนางทรงถูกแต่งตั้งให้เป็นพระมเหสีของเจ้าชายควังแฮครั้นแต่ยังทรงพระเยาว์  และเมื่อองค์ชายควังแฮกลายเป็นเจ้าชายรัชทายาท เจ้าหญิงก็ได้รับการเลื่อนตำแหน่งเป็นพระชายา เมื่อมีพระชนมายุ 16 ปี พระองค์ทรงได้ขึ้นเป็นสมเด็จพระราชินีแห่งเกาหลี แต่หลังจากที่กษัตริย์อินโจโค่นล้มราชบัลลังค์ พระนางได้ถูกขับไล่และเนรเทศไปยังเกาะกังฮวาพร้อมกับกษัตริย์ควังแฮ พระโอรสของพระชายามุนซองเจ้าชายรัชทายาทลีจีที่ทรงถูกขับไล่ได้พยายามหลบหนีไปพร้อมกับพระชายา แต่ล้มเหลวส่งผลให้ทรงทำอัตวินิบาตกรรม พระนางสิ้นพระชมน์ในปีเดียวกันหลังจากเจ็ดเดือนของการถูกเนรเทศ
| ก่อนหน้า |  | เจ้าหญิงพระชายามุนซอง ตระกูลยู |  | ถัดไป |
| --- | --- | --- | --- | --- |
| สมเด็จพระราชินีอินมก |  | สมเด็จพระราชินีแห่งโชซอน   (ค.ศ. 1608 - 1623) |  | สมเด็จพระราชินีอินรย็อล |
เจ้าหญิงธีโอโดราแห่งกรีซและเดนมาร์ก

| เจ้าหญิงธีโอโดรา |
| --- | --- |
มาร์เกรวีนแห่งบาเดิน

ประสูติ: 30 พฤษภาคม ค.ศ. 1906(1906-05-30) พระตำหนักมอนเรปอส เกาะคอร์ฟู ราชอาณาจักรกรีซ
สิ้นพระชนม์: 16 ตุลาคม ค.ศ. 1969(1969-10-16) (63 ปี) บาเดิน รัฐเฮ็สเซิน ประเทศเยอรมนีตะวันตก
ฝังพระศพ: ซาเลิม ประเทศเยอรมนี
พระสวามี: เบิร์ดฮูดมาร์เกรฟแห่งบาเดิน
พระบุตร: เจ้าหญิงมาร์การีตาแห่งบาเดิน แม็กซิมิเลียน มาร์เกรฟแห่งบาเดิน เจ้าชายลุควิค วิลเฮล์ม
ราชวงศ์: กลึคส์บวร์ค
พระบิดา: เจ้าชายแอนดรูว์แห่งกรีซและเดนมาร์ก
พระมารดา: เจ้าหญิงอลิซแห่งบัทเทนแบร์ก
เจ้าหญิงธีโอโดราแห่งกรีซและเดนมาร์ก (อังกฤษ: Princess Theodora of Greece and Denmark) เป็นพระธิดาลำดับที่ 2 ใน เจ้าชายแอนดรูว์แห่งกรีซและเดนมาร์ก และ เจ้าหญิงอลิซแห่งบัทเทนแบร์ก โดยพระนามธีโอโดราของพระองค์ เป็นพระนามที่ โอลกา คอนสแตนตินอฟนาแห่งรัสเซีย สมเด็จพระราชินีแห่งกรีซ พระราชอัยยิกา(ย่า) เป็นผู้พระราชทานให้ โดยพระองค์ทรงเป็นพระเชษฐภคินีใน เจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร
เสกสมรส

เจ้าหญิงธีโอโดราทรงอภิเษกสมรส กับ เบิร์ดฮูดมาร์เกรฟแห่งบาเดิน เมื่อวันที่ 17 สิงหาคม ค.ศ. 1931 ณ บาเดิน-เวือร์ทเทิมแบร์ค เยอรมนี โดยได้รับพระราชทานพระอิสริยยศเป็น มาร์เกรฟแห่งบาเดิน โดยทรงมีพระบุตรดังนี้
เจ้าหญิงมาร์การีตาแห่งบาเดิน
มัคซีมีลีอาน มาร์เกรฟแห่งบาเดิน
เจ้าชายลุควิค วิลเฮล์ม
สิ้นพระชนม์

เจ้าหญิงธีโอโดรา สิ้นพระชนม์เมื่อวันที่ 16 ตุลาคม ค.ศ. 1969 ณ บาเดิน ขณะมีพระชันษา 63 ปี หลังจากพระสวามีสิ้นพระชนม์ไปก่อนหน้านี้เพียง 6 ปี
เจ้าพ่อเซี่ยงไฮ้คนสุดท้าย

| เจ้าพ่อเซี่ยงไฮ้คนสุดท้าย |
| --- | --- |
โปสเตอร์ภาพยนตร์
กำกับ: หวังจิง
เขียนบท: หวังจิง
อำนวยการสร้าง: แอนดรูว์ เลา
นักแสดงนำ: โจว เหวินฟะ หวง เสี่ยวหมิง หง จินเป่า อู๋ เจิ้นหวี่
วันฉาย: 21 ธันวาคม ค.ศ. 2012  (จีนแผ่นดินใหญ่) 24 มกราคม ค.ศ. 2013 (ไทย)
ความยาว: 107-118 นาที
ประเทศ:  จีน  ฮ่องกง
ภาษา: แมนดาริน กวางตุ้ง
ทุนสร้าง: 700 ล้านบาท
ข้อมูลจาก IMDb
เจ้าพ่อเซี่ยงไฮ้คนสุดท้าย (จีน: 大上海; อังกฤษ: The Last Tycoon) เป็นภาพยนตร์ฮ่องกง ค.ศ. 2013 ที่กำกับโดยหวังจิง นำแสดงโดย โจว เหวินฟะ, หง จินเป่า, อู๋ เจิ้นหวี่ และหวง เสี่ยวหมิง
ภาพยนตร์ได้รับการเปิดตัวในจีนแผ่นดินใหญ่ ณ วันที่ 21 ธันวาคม ค.ศ. 2012
เนื้อเรื่องย่อ

เป็นเรื่องราวของ เฉิง ต้าชี่ ชายหนุ่มผู้มีความใสซื่อ แต่เมื่อครั้งที่ถูกหักหลัง เขาก็ได้เติบใหญ่ขึ้นโดยได้ทิ้งความรักไว้ที่เบื้องหลัง เพราะนั่นคือจุดอ่อนสำหรับการก้าวเดินไปข้างหน้าสู่การเป็นเจ้าพ่อตัวจริงของเซี่ยงไฮ้
นักแสดงนำ

โจว เหวินฟะ รับบทเป็น เฉิง ต้าชี่
หวง เสี่ยวหมิง รับบทเป็น เฉิง ต้าชี่ (วัยหนุ่ม)
หง จินเป่า
อู๋ เจิ้นหวี่
การสร้าง

ภาพยนตร์ชุดนี้ใช้งบในการสร้างที่ 700 ล้านบาท และโจว เหวินฟะ รับบทเป็น เฉิง ต้าชี่ ซึ่งเป็นเจ้าพ่อเซี่ยงไฮ้ที่มีตัวตนอยู่จริง โดยโจว เหวินฟะ ได้หยุดรับงานแสดงทั้งหมดเพื่อภาพยนตร์เรื่องนี้ รวมถึงมีการใช้ทองคำจริงมาประกอบฉากโรงอุปรากร และมีการถ่ายทำขึ้นที่นครเซี่ยงไฮ้ โดยมีผู้กำกับฝ่ายศิลป์ คือ หยี ชุงมั่น ที่เคยมีผลงานเข้าชิงรางวัลออสการ์จาก ศึกโค่นบัลลังก์วังทอง มาแล้ว
ซึ่งภาพยนตร์มิได้มีเนื้อหาเดียวกับ เจ้าพ่อเซี่ยงไฮ้ ซีรีส์ที่โด่งดังเป็นที่รู้จักกันดีในยุคทศวรรษที่ 1980 แต่จะเป็นงานที่สร้างขึ้นโดยได้รับแรงบันดาลใจจากชีวิตของ ตู้ เย่วซิง หัวหน้าแก๊งมาเฟียผู้เคยมีตัวตนอยู่จริง และสร้างอาณาจักรของตัวเองขึ้นมาในเซี่ยงไฮ้ระหว่างทศวรรษที่ 1920-1930
เพลงประกอบภาพยนตร์

เพลงประกอบภาพยนตร์ประพันธ์โดยเฉิน กวงหรง บทเพลงติ้งเฟิงโบ (定風波) ประพันธ์โดยเกา ซื่อจาง
แหล่งข้อมูลอื่น

The Last Tycoon ที่อินเทอร์เน็ตมูวีเดตาเบส
The Last Tycoon จากฐานข้อมูลภาพยนตร์ฮ่องกง
เจ้าหญิงฟรานซีน มกุฎราชกุมารีแห่งมอนเตเนโกร

เจ้าหญิงฟรานซีน มกุฎราชกุมารีแห่งมอนเตเนโกร (อังกฤษ: Her Royal Highness Francine, Princess of Montenegro) (พระนามเดิม:ฟรานซีน นาวาลโล) เสด็จพระราชสมภพเมื่อวันที่ 27 มกราคม 2495 ณ กาซาบล็องกา ประเทศโมร็อกโก เป็นบุตรีของ อันโทเนีย นาวาลโล กับ ราเชล วาซานา เมื่อพระองค์มีพระชนมายุได้ 12 พรรษา ครอบครัวพระองค์ได้ย้ายไปในประเทศฝรั่งเศส ในเมืองมาร์แซย์ พระราชบิดาของพระองค์ทำงานในฐานะชาวต่างชาติ ด้านการศึกษา พระองค์ทรงเรียนด้านกฎหมาย ในปารีส และทรงเป็นนักออกแบบและแฟชั่น
เษกสมรส

ฟรานซีน นาวาลโล เข้าพระราชพิธีเษกสมรสกับ เจ้าชายนิโคลัส มกุฎราชกุมารแห่งมอนเตเนโกรเมื่อวันที่ 27 พฤศจิกายน 2519 โดยฟรานซีน นาวาลโล รับพระราชทานพระอิสริยยศ มกุฎราชกุมารีแห่งมอนเตเนโกร พระวรชายา ทั้ง 2 มีพระบุตรดังนี้
เจ้าหญิงอัลตีเนียแห่งมอนเตเนโกร
เจ้าชายบอริส เจ้าชายรัชทายาทแห่งมอนเตเนโกร
เจ้าหญิงฟรานซีน มกุฎราชกุมารีแห่งมอนเตเนโกร เสด็จทิวงคตเมื่อวันที่ 6 สิงหาคม 2551 สิริพระชนมายุ 56 พรรษา
เจ้าหญิงซ่ากับปีศาจเจ้าปัญหา

| เจ้าหญิงซ่ากับปีศาจเจ้าปัญหา |
| --- | --- |
โลโก้ของ "เจ้าหญิงซ่ากับปีศาจเจ้าปัญหา"
ประเภท:   คอเมดี-ดราม่า   ผจญภัย   สาวน้อยเวทมนตร์ 
สร้างโดย: ดารอน เนฟซี
พัฒนาโดย: จอร์ดานา อาร์คิน เดฟ วาสสัน
ผู้กำกับศิลป์: โดมินิค บสินาโน (ฤดูกาลที่ 1)
เสียงของ: อีเด็น แชร์ อดัม แมคอาร์เธอร์ อลัน ทูดิค
ผู้ประพันธ์ดนตรีแก่นเรื่อง:   แบรด บรีค (เพลงเปิด)  ดารอน เนฟซี และ อีโก พลัม (เพลงปิด; ฤดูกาลที่ 1 และ 2)  ดารอน เนฟซี และ ไบรอัน เอช. คิม (เพลงปิด; ฤดูกาลที่ 3 และ 4) 
ดนตรีแก่นเรื่องเปิด: "I'm from Another Dimension" ขับร้องโดย แบรด บรีค
ดนตรีแก่นเรื่องปิด: "Star vs. the Forces of Evil End Theme" ขับร้องโดย อีเด็น แชร์ (ไม่เครดิต - ฤดูกาลที่ 1-2) "Shining Star" ขับร้องโดย แอกเนส ชิน (ฤดูกาลที่ 3-4)
ผู้ประพันธ์เพลง: ไบรอัน เอช. คิม
ประเทศแหล่งกำเนิด:  สหรัฐอเมริกา
ภาษาต้นฉบับ: ภาษาอังกฤษ (เสียงต้นฉบับ) ภาษาไทย (ฉายใน ประเทศไทย)
จำนวนฤดูกาล: 4
จำนวนตอน: 77
การผลิต
ผู้อำนวยการผลิต:   ดารอน เนฟซี  เดฟ วาสสัน (อำนวยการสร้างร่วม, ฤดูกาลที่ 1)  จอร์ดานา อาร์คิน (อำนวยการสร้างร่วม, ฤดูกาลที่ 1) 
ผู้อำนวยการสร้าง:   แอรอน แฮมเมอร์สลีย์ (ให้คำแนะนำ, ฤดูกาลที่ 2-4)  โดมินิค บสินาโน (ให้คำแนะนำ, ฤดูกาลที่ 2-4) 
ความยาวตอน: 22 นาที (2 ตอนย่อย) 11 นาทีต่อ 1 ตอนย่อย
บริษัทผู้ผลิต: ดิสนีย์ เทเลวิชัน แอนิเมชัน
ออกอากาศ
เครือข่าย:  ดิสนีย์เอ็กซ์ดี ดิสนีย์แชนแนล (พ.ศ. 2562)  ดิสนีย์แชนแนล ดิสนีย์+ ฮอตสตาร์
ออกอากาศ: 18 มกราคม 2558 (2558-01-18) – 18 พฤษภาคม 2562 (2562-05-18)
เจ้าหญิงซ่ากับปีศาจเจ้าปัญหา (อังกฤษ: Star vs. the Forces of Evil) เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่อง ดิสนีย์แชนแนลและดิสนีย์เอ็กซ์ดี ฉายตอนแรกเมื่อวันที่ 18 มกราคม พ.ศ. 2558 จนถึง 18 พฤษภาคม พ.ศ. 2562 และออกอากาศทาง ดิสนีย์แชนแนล และในรายการดิสนีย์คลับ ทางช่อง 7 เอชดี
ซีรีส์เรื่องนี้เป็นการผจญภัยของ สตาร์ บัตเตอร์ฟลาย (ให้เสียงโดย อีเด็น แชร์) รัชทายาทองค์น้อยผู้มีปัญหาจากมิตินามว่า มิวนี่ ที่ได้ถูกส่งไปยังโลกเพื่อหยุดนิสัยบ้าบิ่นไม่ยั้งคิดของเธอ เธอได้เป็นเพื่อนและเพื่อนร่วมห้องกับมนุษย์ชื่อ มาร์โก้ ดิแอซ (อดัม แมคอาร์เธอร์) และเริ่มต้นชีวิตกึ่งธรรมดาในเมืองเอคโค ครีก เข้าโรงเรียน และพบปะเพื่อนใหม่ ตลอดทั้งฤดูกาลที่ 1 ทั้งสองเดินทางไปยังมิติที่แปลกใหม่ด้วยกรรไกรข้ามมิติขณะที่กำลังหลีกเลี่ยงปีศาจมิวแมน ลูโด้ (อลัน ทูดิค) ที่จะขโมยคทาเวทมนตร์ของสตาร์ ขณะที่ซีรีส์ดำเนินไป สตาร์และมาร์โก้ก็ได้พบกับเพื่อนใหม่ จัดการศัตรูใหม่ และเดินทางไปยังมิติที่แปลกและพิลึกมากยิ่งขึ้น
เนื้อเรื่อง

สตาร์ บัตเตอร์ฟลายเป็น เจ้าหญิงแห่งเวทมนตร์ จากมิติที่ชื่อว่ามิวนี่และเป็นรัชทายาทของอาณาจักรบัตเตอร์ฟลาย ตามธรรมเนียมแล้ว เธอได้รับคทาซึ่งเป็นมรดกสืบทอดตอนวันเกิดที่ 14 ของเธอ หลังจากที่เธอเผลอก่อไฟให้กับปราสาทของครอบครัว พ่อแม่ของเธอ ราชาริเวอร์และราชินีมูน บัตเตอร์ฟลาย ตัดสินใจว่าวิธีที่ปลอดภัยกว่าคือส่งเธอไปยังโลกเพื่อเป็นนักเรียนแลกเปลี่ยน เธอจะได้ฝึกใช้เวทมนตร์ต่อที่นั่น เธอคบกับ มาร์โก้ ดิแอซ เป็นเพื่อนและอยู่กับครอบครัวของเขาในขณะเรียนอยู่ที่ เอคโค ครีก อะคาเดมี เกิดเหตุร้ายขึ้นเรื่อยๆ ที่ใช้ "กรรไกรข้ามมิติ" ที่สามารถเปิดประตูมิติ สตาร์และมาร์โก้ต้องรับมือกับชีวิตประจำวันในโรงเรียนในขณะที่ต้องปกป้องคทาของสตาร์ไม่ให้ไปอยู่ในมือของลูโด้ สิ่งมีชีวิตครึ่งคนครึ่งนกจากมิวนี่ที่มีกลุ่มปีศาจคอยรับคำสั่ง
ขณะที่ซีรีส์ดำเนินต่อไป ก็ได้มีตัวร้ายใหม่ ที่คุกคาม เพิ่มขึ้นด้วย อย่างปีศาจลึกลับ ทอฟฟี่ และพล็อตได้เปลี่ยนจากการปกป้องคทาจากลูโด้ไปเป็นสิ่งที่ยิ่งใหญ่และซับซ้อนกว่า เพ่งไปยังความขัดแย้งมากมายรอบระบบการปกครองของมิวนี่ เรื่องลึกลับเกี่ยวกับอดีตของราชวงศ์บัตเตอร์ฟลายได้ถูกเปิดเผย ส่วนมากเกี่ยวข้องกับอีคลิปซ่า บ้ตเตอร์ฟลาย "ราชินีแห่งความมืด" ผู้ที่น่าอับอายมากที่สุดในประวัติศาสตร์ราชวงศ์บัตเตอร์ฟลาย ตัวละครรองหลายตัวก็ปรากฏตัวออกมาอย่างชัดเจนมากขึ้นหรือเข้ามาในซีรีส์ในฤดูกาลภายหลัง อย่างเพื่อนรักมิวแมนของสตาร์ โพนี่ เฮด (ซึ่งเป็นหัวยูนิคอร์นลอยได้) แฟนเก่าผู้เป็นครึ่งปีศาจ ทอม ตัวป่วนอย่างแจนน่า และสมาชิกสภาเวทมนตร์ เฮคคาปู; ราชินีมูนก็มีบทบาทมากขึ้น โดยเฉพาะกับทอฟฟี่
จำนวนตอน

| ปี | ปี | จำนวนตอนย่อย | จำนวนตอน | จำนวนตอน | วันที่ออกอากาศ> วันแรก | วันที่ออกอากาศ> วันสุดท้าย | วันที่ออกอากาศ> เครือข่าย |
| --- | --- | --- | --- | --- | --- | --- | --- |
|  | 1 | 24 | 13 | 13 |  18 มกราคม 2558 (2558-01-18)  8 พฤศจิกายน 2558 (2558-11-08) |  21 กันยายน 2558 (2558-09-21)  24 มิถุนายน 2559 (2559-06-24) |  ดิสนีย์เอ็กซ์ดี  ดิสนีย์แชนแนล |
|  | 2 | 41 | 22 | 22 |  11 กรกฎาคม 2559 (2559-07-11)  18 พฤศจิกายน 2559 (2559-11-18) |  27 กุมภาพันธ์ 2560 (2560-02-27)  15 กันยายน 2560 (2560-09-15) |  ดิสนีย์เอ็กซ์ดี  ดิสนีย์แชนแนล |
|  | 3 | 38 | 21 | 21 |  15 กรกฎาคม 2560 (2560-07-15)  5 พฤศจิกายน 2560 (2560-11-05) |  7 เมษายน 2561 (2561-04-07)  7 ธันวาคม 2561 (2561-12-07) |  ดิสนีย์เอ็กซ์ดี  ดิสนีย์แชนแนล |
|  | 4 | 37 | 21 | 21 |  10 มีนาคม 2562 (2562-03-10)  12 เมษายน 2562 (2562-04-12) |  19 พฤษภาคม 2562 (2562-05-19)  21 กรกฎาคม 2562 (2562-07-21) |   ดิสนีย์แชนแนล |
เจ้าหญิงมักดาเลอนา ร็อยส์ แห่งเคิสทริทซ์

เจ้าหญิงมักดาเลอนา ร็อยส์ แห่งเคิสทริทซ์ (อังกฤษ: Princess Magdalena Reuss of Köstritz)
พระประวัติ

เจ้าหญิงมักดาเลอนา ร็อยส์แห่งเคิสทริทซ์ ประสูติเมื่อวันที่ 20 สิงหาคม พ.ศ. 2463 เป็นพระธิดาใน เจ้าชายเฮนริชที่ 36 ร็อยส์แห่งเคิสทริทซ์ และ เจ้าหญิงเฮอร์มีน พระองค์ทรงเข้าพิธีเสกสมรสกับ เจ้าชายฮูร์แบร์ทุสแห่งปรัสเซีย พระโอรสใน เจ้าชายวิลเฮล์ม มกุฎราชกุมารแห่งปรัสเซีย เมื่อวันที่ 5 มิถุนายน พ.ศ. 2486 ซึ่งพระองค์ได้เปลี่ยนฐานันดรและพระนามตามพระสวามีเป็น เฮอร์รอยัลไฮเนส เจ้าหญิงฮูร์แบร์ทุสแห่งปรัสเซีย พระชายา (โดยเมื่อแรกประสูติทรงอยู่ในฐานันดร เซอรีนไฮเนส) โดยมีพระบุตรดังนี้
เจ้าหญิงอนาตเซีย
เจ้าหญิงมาเรีย คริสติน
โดยเมื่อหลังจากพระสวามีสิ้นพระชนม์อย่างกะทันหัน พระองค์พร้อมด้วยพระบุตรได้ย้ายไปประทับ ณ ปราสาทแห่งหนึ่งทางภาคตะวันตกของประเทศ ซึ่งต่อมาไม่นาน เจ้าหญิงมาเรีย คริสติน พระธิดาพระองค์เล็ก ได้สิ้นพระชนม์โดยอุบัติเหตุทางรถยนต์  เจ้าหญิงมักดาเลอนา สิ้นพระชนม์เมื่อวันที่ 10 ตุลาคม พ.ศ. 2552 สิริพระชันษา 89 ชันษา ซึ่งพระองค์ทรงมีพระชนม์ยืนกว่าพระสุณิษาและพระชามาดาใน เจ้าชายวิลเฮล์ม มกุฎราชกุมารแห่งปรัสเซีย พระองค์สุดท้าย
เจ้าหญิงมารี-เอากุสเทอแห่งอันฮัลท์

พระรูปของพระนางกับ เจ้าชายคาร์ล ฟรันซ์แห่งปรัสเซีย พระโอรสเพียงพระองค์เดียวของพระนาง
เจ้าหญิงมารี-เอากุสเทอแห่งอันฮัลท์ (อังกฤษ: Princess Marie-Auguste of Anhalt) ประสูติเมื่อวันที่ 10 มิถุนายน 2441 เป็นพระธิดาใน เจ้าชายเอดูอาร์ด ดยุกแห่งอันฮัลท์ และ เจ้าหญิงลูอีสแห่งซัคเซิน-อัลเทนบูร์ก เป็นพระพี่นางใน เจ้าชายโจอาคิม แอนสท์ดยุกแห่งอันฮัลท์ พระองค์ได้ก้าวเข้าสู่การเป็นสมาชิกราชวงศ์โฮเอินท์ซ็อลเลิร์น โดยเป็นพระชายาใน เจ้าชายโจอาคิมแห่งปรัสเซีย พระราชโอรสใน จักรพรรดิวิลเฮ็ล์มที่ 2 แห่งเยอรมนี โดยมีพระประสูติกาลพระโอรสเพียงพระองค์เดียวคือ เจ้าชายคาร์ล ฟรันซ์แห่งปรัสเซีย เมื่อวันที่ 11 มีนาคม พ.ศ. 2459 ทั้งคู่หย่าร้างกันไม่นานหลังจากสิ้นสุดสงครามโลกครั้งที่หนึ่ง สาเหตุโดยตรงของการหย่าร้างนั้น ไมไ่ด้เผยแพร่สู่สาธารณชน มีเพียงว่าไม่เคยมีรายงานปัญหาการสมรสมาก่อนก่อนที่จะมีการประกาศการหย่า แต่มีการคาดการณ์กันว่า พระนางทรงหนีตามชายคนรักไป โดยทิ้งพระโอรสไว้ ต่อมา จักรพรรดิวิลเฮ็ล์มที่ 2 แห่งเยอรมนี มีพระราชดำรัสให้นำตัวพระนางกลับมา และได้ฟ้องหย่าทันทีที่สงครามสิ้นสุดลงเมื่อพระนางเห็นว่าครอบครัวของพระสวามีของตกต่ำอย่างที่สุด และไม่ว่าจะด้วยเหตุผลใดก็ตาม ซึ่งเหตุการณ์นี้เป็นหนึ่งในสาเหตุหลักที่เจ้าชายโจอาคิมสิ้นพระชนม์ด้วยการฆ่าตัวตายเพียงไม่กี่สัปดาห์หลังจากการหย่าร้างสิ้นสุดลง โดยภายหลังการสิ้นพระชนม์ลงของพระสวามี พระโอรสเพียงพระองค์เดียวของพระนางคือ เจ้าชายคาร์ล ฟรันซ์แห่งปรัสเซีย ได้ตกอยู่ในความดูแลของ เจ้าชายไอเทิล ฟรีดริช แห่งปรัสเซีย ซึ่งเป็นพระเชษฐาของพระสวามี และเป็นเสด็จลุงของพระโอรส ซึ่งทรงมีสิทธิ์เด็ดขาด ซึ่งเป็นไปตามพระบรมราชโองการของ จักรพรรดิวิลเฮ็ล์มที่ 2 ในปี 2465 พระนางได้มีคดีความเกี่ยวกับพระราชทรัพย์ของพระสวามีต่อองค์จักรพรรดิวิลเฮ็ล์มที่ 2 ซึ่งเป็นพระสัสสุระ (พ่อสามี) โดยทนายประจำราชสำนักให้การว่า องค์จักรพรรดิไม่มีอำนาจมากมายในเรื่องนี้ พระนางจึงต้องจำใจยอมสละพระราชทรัพย์ของพระสวามีไปในที่สุด
ในปี 2469 พระนางทรงเสกสมรสกับโยฮันเนส-ไมเคิล บารอนฟอน ลอร์น ก่อนจะหย่าร้างในปี 2478
เจ้าหญิงมารี-กาบรีแยลแห่งนัสเซา

เจ้าหญิงมารี-กาบรีแยลแห่งนัสเซา  (อังกฤษ: Her Royal Highness Princess Marie-Gabrielle of Nassau) ประสูติเมื่อวันที่ 8 กันยายน 2529 เป็นพระธิดาองค์โตใน เจ้าชายฌ็องแห่งลักเซมเบิร์ก กับ เฮเลน ซูซานา เบ็ตตัว พระชายาคนแรก เป็นพระนัดดาใน แกรนด์ดยุกฌ็องแห่งลักเซมเบิร์ก และพระภาติยะใน แกรนด์ดยุกอ็องรีแห่งลักเซมเบิร์ก โดยพระองค์ประสูติก่อนที่พระบิดาและพระมารดาจะเสกสมรสกัน จึงทำให้มิได้ดำรงพระยศเจ้า ซึ่งการเสกสมรส ทำให้พระบิดาสูญเสียศิทธิ์ในการสืบราชบัลลังก์ โดยพระบิดาทรงเสกมสรสกับพระมารดา เมื่อวันที่ 21 กันยายน พ.ศ. 2538 โดยพระมารดารวมถึงพระองค์ ได้รับยศที่ เคาน์เตสมารี-กาบรีแยล เด นัสเซา กระทั่งวันที่ 24 พฤศจิกายน พ.ศ. 2547 พระองค์ได้รับพระราชทานยศเป็น เจ้าหญิงมารี-กาบรีแยลแห่งนัสเซา พร้อมฐานันดร รอยัลไฮเนส
เจ้าหญิงมารี-กาบรีแยลแห่งนัสเซา ทรงเสกสมรสกับ อันโตนิอุส วิลมส์ เมื่อวันที่ 15 พฤษภาคม 2560 ซึ่งเป็นวันประสูติของพระบิดาด้วย โดยงานเสกสมรส จัดขึ้น ณ เมืองลักเซมเบิร์ก และงานด้านศาสนาจัดขึ้นเมื่อวันที่ 2 กันยายน ในปีเดียวกัน โดยมีพระโอรส 2 คน คือ
เซโน เด อเวียโน วิลมส์
กาเชตัน เด อเวียโน วิลมส์
เจ้าหญิงมารีนา เปตรอฟนาแห่งรัสเซีย

เจ้าหญิงมารีนา เปตรอฟนาแห่งรัสเซีย (อังกฤษ: Princess Marina Petrovna of Russia) ประสูติเมื่อวันที่ 11 มีนาคม ค.ศ. 1892 ณ ประเทศฝรั่งเศส เป็นพระธิดาพระองค์ใหญ่ใน แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผานทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา พระองค์ทรงเจริญเติบโตในช่วงที่จักรวรรดิรัสเซีย กำลังล่มสลาย ซึ่งทรงอาศัยกับพระบิดาพระมารดาและพระญาติในปีเตอร์กอฟ เมืองในรัสเซีย พระองค์มีความสนพระทัยในด้านศิลปะ โดยเฉพาะภาพศิลป์ พระองค์ทรงเสกสมรสกับ เจ้าชายอเล็กซานเดอร์ จอลสไตน์ ในปี ค.ศ. 1927 ไม่มีพระบุตร
เจ้าหญิงมารี ลูอีสแห่งออร์เลอ็อง (1896-1973)

เจ้าหญิงมารี ลูอีสแห่งออร์เลอ็อง (1896-1973) (อังกฤษ: Princess Marie Louise of Orléans (1896–1973)) ประสูติเมื่อวันที่ 31 ธันวาคม 2439 เป็นพระธิดาพระองค์ใหญ่ใน เจ้าชายเอ็มมานูเอล ดยุกแห่งเวนมอนต์ และ เจ้าหญิงอ็องเรียตแห่งเบลเยียม เป็นพระนัดดาใน เจ้าชายฟิลิป เคานต์แห่งแฟลนเดอส์ พระราชปนัดดาใน พระเจ้าเลออปอลที่ 1 แห่งเบลเยียม ในขณะที่พระบิดาของพระองค์นั้นเป็นพระราชปนัดดาใน พระเจ้าหลุยส์-ฟีลิปที่ 1 แห่งฝรั่งเศส
เสกสมรส

เจ้าหญิงมารี ลูอีสแห่งออร์เลอ็อง ทรงเสกสมรสกับ เจ้าชายฟิลิปแห่งบูร์บง-ซิซิลีทั้งสอง เมื่อวันที่ 12 มกราคม 2459 รับพระราชทานพระอิสริยยศ เจ้าหญิงแห่งบูร์บง-ซิซิลีทั้งสอง พระชายา มีพระโอรสร่วมกัน 1 พระองค์ คือ
เจ้าชายกาเอตาโน
หลังจากนั้น ทั้ง 2 พระองค์ทรงหย่ากันในปี 2468 เจ้าหญิงมารี ลูอีสแห่งออร์เลอ็อง ทรงเสกสมรสครั้งที่ 2 กับ วาลเตอร์ คิงส์แลนด์ นักธุรกิจชาวอเมริกัน เมื่อวันที่ 12 ธันวาคม 2471 ไม่มีพระบุตร โดยทรงประทับใน คอนเนตทิคัต ต่อมา เจ้าหญิงมารี ลูอีสแห่งออร์เลอ็อง สิ้นพระชนม์ลงเมื่อวันที่ 8 มีนาคม 2516 สิริพระชันษา 76 ปี
เจ้าหญิงมารีอา-อัสทริดแห่งลีชเทินชไตน์

เจ้าหญิงมารีอา-อัสทริดแห่งลีชเทินชไตน์ (อังกฤษ: Her Serene Highness Princess Maria-Astrid of Liechtenstein, Countess of Rietberg) ประสูติเมื่อวันที่ 26 มิถุนายน 2530 เป็นพระธิดาใน เจ้าชายนิโคลัสแห่งลีชเทินชไตน์ และ เจ้าหญิงมาร์กาเรตาแห่งลีชเทินชไตน์ เป็นพระนัดดาใน เจ้าชายฟรันทซ์ โยเซ็ฟที่ 2 แห่งลีชเทินชไตน์ พระภาติยะใน เจ้าชายฮันส์-อาดัมที่ 2 แห่งลีชเทินชไตน์ ทางพระบิดา เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะใน แกรนด์ดยุกอ็องรีแห่งลักเซมเบิร์ก พระราชปนัดดาใน พระเจ้าเลออปอลที่ 3 แห่งเบลเยียม ผ่านทางพระมารดา ด้วยพระบิดาดำรงตำแหน่งเป็นเอกอัครราชทูตประจำประเทศเบลเยียม ทำให้ครอบครัวพระองค์สนิทสนมกับ เจ้าหญิงอัสทริดแห่งเบลเยียม อาร์ชดัชเชสแห่งออสเตรีย-เอสเต และครอบครัวของพระองค์ และทรงเติบโตมากับ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต เจ้าหญิงมารีอา ลอราแห่งเบลเยียม อาร์ชดัชเชสแห่งออสเตรีย-เอสเต เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต และ เจ้าหญิงลุยซา มารีอาแห่งเบลเยียม อาร์ชดัชเชสแห่งออสเตรีย-เอสเต ผู้เป็นพระญาติวงศ์ พระองค์สามารถรับสั่งภาษาเยอรมัน ฝรั่งเศส ดัตช์ และอังกฤษ
เจ้าหญิงมาริแอนน์แห่งเนเธอร์แลนด์

| เจ้าหญิงมาริแอนแห่งเนเธอร์แลนด์ |
| --- | --- |
 วิลเฮลมินา เฟรเดอริกา ลูอีส ชาร์ลอตต์ มาริแอนน์

เจ้าหญิงแห่งออเรนจ์-นัสเซา เจ้าหญิงอัลเบิร์ตแห่งปรัสเซีย พระชายา
ประสูติ: 9 พฤษภาคม พ.ศ. 2353
สิ้นพระชนม์: 29 พฤษภาคม พ.ศ. 2426 (73 ปี)
พระสวามี: เจ้าชายอัลเบิร์ตแห่งปรัสเซีย (2352-2415)  ฮันเนส ฟานซัม
พระบุตร: เจ้าหญิงชาร์ลอตต์แห่งปรัสเซีย (2374-2398) เจ้าชายอัลเบิร์ตแห่งปรัสเซีย (2380-2489) เจ้าหญิงเอลิซาเบธ เจ้าหญิงอเล็กซานดรีนแป่งปรัสเซีย (2385-2449) โจฮันเนส วิลเฮ็ล์ม ฟอน ริชาร์ตสแตร
ราชวงศ์: ออเรนจ์-นัสเซา
พระราชบิดา: พระเจ้าวิลเลิมที่ 1 แห่งเนเธอร์แลนด์
พระราชมารดา: วิลเฮลมินแห่งปรัสเซีย สมเด็จพระราชินีแห่งเนเธอร์แลนด์
เจ้าหญิงมาริแอนน์แห่งเนเธอร์แลนด์ (อังกฤษ: Princess Marianne of the Netherlands) ประสูติเมื่อวันที่ 9 พฤษภาคม 2353 ณ เบอร์ลิน เป็นพระราชธิดาพระองค์สุดท้องใน วิลเลิมที่ 1 กับ ราชินีวิลเฮลมิน ถึงแม้พระองค์จะมีพระเชษฐภคินี 1 พระองค์คือ เจ้าฟ้าหญิงพอลลีน แต่พระองค์ก็กลายเป็นพระราชธิดาพระองค์เดียว ภายหลังการสิ้นพระชนม์ของเจ้าหญิงพอลีน